VENDIM
Nr. 520, datë 1.8.2024

[bookmark: _Hlk154128593][bookmark: _Hlk159412799][bookmark: _Hlk162268223][bookmark: _GoBack]PËR DISA NDRYSHIME DHE SHTESA NË VENDIMIN NR. 641,  DATË 1.10.2014, TË KËSHILLIT TË MINISTRAVE, “PËR MIRATIMIN E RREGULLAVE PËR EKSPORTIN E MBETJEVE DHE KALIMIN TRANSIT TË MBETJEVE JO TË RREZIKSHME E TË MBETJEVE INERTE”, TË NDRYSHUAR

Në mbështetje të nenit 100 të Kushtetutës dhe të neneve 50 e 51, të  ligjit nr. 10463, datë 22.9.2011, “Për menaxhimin e integruar të mbetjeve”, të ndryshuar, me propozimin e ministrit të Turizmit dhe Mjedisit, Këshilli i Ministrave

VENDOSI:

Në vendimin nr. 641, datë 1.10.2014, të Këshillit të Ministrave, “Për miratimin e rregullave për eksportin e mbetjeve dhe kalimin transit të mbetjeve jo të rrezikshme e të mbetjeve inerte”, të ndryshuar, bëhen këto ndryshime dhe shtesa:
1. Kudo në vendim, fjalët “... përgatit dhe dorëzon ...” zëvendësohen me “ ... dërgon elektronikisht nëpërmjet portalit unik qeveritar “e-Albania” ...”.
2. Shkronja “a”, e pikës 4, ndryshohet, si më poshtë vijon:
“a) vendimit nr. 402, datë 30.6.2021, të Këshillit të Ministrave, “Për miratimin e Katalogut të Mbetjeve”;”.
3. Pas pikës 10 shtohet pika 10/1, me këtë përmbajtje:
“10/1. Ministria ngarkon në portalin unik qeveritar “e-Albania” konfirmimin/pëlqimin me shkrim, të përcjellë nga autoriteti kompetent, të destinacionit dhe/ose të transitit.”.
4. Pika 24 ndryshohet, si më poshtë vijon:
“24. Të dhënat e ruajtura sipas pikës 23, të këtij vendimi, pas nënshkrimit elektronik nga personi fizik/juridik raportohen në ministri dhe në Agjencinë Kombëtare të Mjedisit çdo 6 (gjashtë) muaj gjatë afatit të autorizimit, nëpërmjet sistemit elektronik. 
Raportimi i të dhënave të ruajtura sipas afatit të autorizimit përbën kusht për shqyrtimin e aplikimit pasardhës. Ministria krijon Regjistrin Kombëtar të Eksportit të Mbetjeve për eksportin dhe transitin e mbetjeve. Formati i regjistrit dhe mënyra e administrimit të tij miratohen me vendim të Këshillit të Ministrave.”.
5. Në pikën 26, fjalët “... 30 ditë kalendarike.” zëvendësohen me “... 20 (njëzet) ditë pune.”.
[bookmark: _Hlk159573581]6. Pas pikës 35 shtohet pika 35/1, me këtë përmbajtje:
“35/1. Procedura e aplikimit sipas këtij vendimi, nëpërmjet portalit unik qeveritar “e-Albania”, zbatohet në momentin që sistemi i integruar mjedisor do të implementohet dhe do të jetë funksional. Deri në funksionimin e tij, dorëzimi i aplikimit dhe tërheqja e autorizimeve për eksportin, transitimin e mbetjeve, si dhe raportimi sipas pikës 24, të këtij vendimi, bëhet në ministrinë përgjegjëse për mjedisin.”. 
Ky vendim hyn në fuqi pas botimit në  Fletoren Zyrtare.

